Alexander Dubček

Alexander Dubček (Uhrovec, Txekoslovakia, 1921eko azaroaren 27a – Praga, 1992ko azaroaren 7a) eslovakiar politikaria izan zen. 1968–1969 bitartean, Txekoslovakiako buruzagia izan zen, Pragako Udaberrian erregimen komunista eraberritzen saiatu zena. Belusezko Iraultzaren ondoren, 1989tik 1992ra, Txekoslovakiako Parlamentuko presidentea izan zen. Europar Parlamentuak Sakharov saria eman zion 1989an.

Bizitza 
1963. urtean Eslovakiako Alderdi Komunistako idazkari nagusi izendatu zuten eta 1968ko urtarrilaren 5ean Txekoslovakia osoko Alderdi Komunistako lehen idazkaria. Sozialismoa askatasunean aldarrikatuz, berrikuntza sakonak abiarazi zituen eta alderdi barneko egiturak berritu zituen. Apirilean Txekoslovakiako Alderdi Komunistak Ekintza Egitasmoa delakoa abiatu zuen:

Pragako Udaberrian herriaren babesa izan zuen arren, amore eman behar izan zuen urte bereko abuztuan, Txekoslovakian sartu ziren tanke sobietarren aurrean. Gustav Husak izan zuen ondorengo 1969ko apirilean eta autokritika egiteari uko egin ondoren (1969ko ekaina), kargu politiko guztiak kendu zizkioten eta alderdi komunistatik egotzi zuten. 1989ko azaroan, erregimen komunistaren aurkako manifestazioetan agertu zen berriro jendaurrera. Urte bereko abenduan parlamentuko presidente hautatu zuten.

Erreferentziak

Kanpo estekak 

Eslovakiako politikariak
Txekoslovakiako politikariak
Trenčín eskualdeko jendea
Sakharov sariaren irabazleak